Različni tipi avtodomov se med sabo razlikujejo po dolžini vozila, notranji razporeditvi, izoliranosti ter dodatkih.
ALKOVEN AVTODOM Z MANSARDO: V našem koncu sveta je to eden izmed najbolj priljubljenih tipov avtodoma. Vključuje eno ležišče za dve osebi nad vozniško kabino, skupno pa imajo med 4-7 ležišč. Spredaj nad voznikom imajo od zunaj vidno izboklino, ki jo imenujemo alkoven. Pri teh vozilih je poraba goriva 1-2 l višja.
POL-INTEGRIRANI AVTODOM: ima bivalni prostor delno integriran v kabino. Nad ni dodatnega ležišča. Sprednje ležišče se tako spusti iz stropa, kar pomeni, da je ožje. Pol-integrirani avtodomi sprejmejo navadno do 5 oseb, njihova ključna prednost pa je bolj odzivna in hitrejša vožnja in nižja poraba goriva. So tudi malenkost nižji, kar pomaga pod mostovi in v garažah.
INTEGRIRANI AVTODOM: To je najbolj luksuzni avtodom. Kar pomeni, da so malo dražji za najem. Šasija je povezana s kabino. Prednost je dobra aerodinamičnost, izkoristek prostora, superiorna izolacija ter udobje nasploh. Ti avtodomi so načeloma težji, kar pomeni, da je njihova nosilnost nižja. Večinoma so registrirani za 4 osebe.
CAMPER VAN (KOMBI AVTODOM): Camper vani so zelo priljubljeni in velikokrat predstavljajo to, kar si judje zamišljamo pod besedo avtodom. Takšni camperji imajo navadno dvignjeno streho in podaljšan zadek, ki nudi več prostora.
V AVTODOM PREDELAN TOVORNJAK ALI AVTOBUS: Teh v naših koncih skorajda ni. Gre za največja vozila, ki jih lahko opredelimo kot avtodom. Ponekod jih uporabljajo  kot premične pisarne, športniki in glasbeniki pa jih uporabljajo ko so na poti. Seveda pa so lahko tudi luksuzne družinske trdnjave.
PICK-UP AVTODOM: Manjši tip avtodoma, ki ga navadno uporabljajo kot spalni prostor tisti, ki so občasno na terenski poti ali na počitnice vzamejo seboj še šotor.
POČITNIŠKE PRIKOLICE:  Sicer prikolico ne moremo povsem uvrstiti med avtodome, a je njihov osnovni namen enak. Gre torej za mobilni bivalni prostor.